ഇന്താങ്കി ദേശീയോദ്യാനം

നാഗാലാന്റ് സംസ്ഥാനത്തിലെ കോഹിമ ജില്ലയിൽ സ്ഥിതി ചെയ്യുന്ന ദേശീയോദ്യാനമാണ് ഇന്താങ്കി ദേശീയോദ്യാനം. 1993-ലാണ് ഇത് നിലവിൽ വന്നത്. 

 ഭൂപ്രകൃതി 
202 ചതുരശ്ര കിലോമീറ്ററാണ് ഇതിന്റെ വിസ്തൃതി. മോംഗ്ലു (കിഴക്ക്), ധൻസിരി (വടക്കും പടിഞ്ഞാറും), തുയിലോങ് (തെക്ക്) എന്നീ നദികൾ ഉദ്യാനത്തിന് ചുറ്റുമായി ഒഴുകുന്നു. 

 ജന്തുജാലങ്ങൾ 
ആന, സാംബർ, കടുവ, പുലി, ലംഗൂർ, റീസസ് കുരങ്ങ് എന്നിവയാണ് ഇവിടുത്തെ പ്രധാന മൃഗങ്ങൾ. മലമുഴക്കി വേഴാമ്പൽ‍, മയിൽ, പരുന്ത്, മൂങ്ങ തുടങ്ങിയ പക്ഷികളെയും ഇവിടെ കാണാം.

വിഭാഗം:നാഗാലാ‌ൻഡിലെ ദേശീയോദ്യാനങ്ങൾ